Som Tv2/Nord i går kunne fortælle, er det i regeringens nye finanslov besluttet, at der skal sparres på aktiveringen af landets arbejdsløse. I Aalborg skal der sparres omkring 23 millioner, det kan komme til at gå ud over kommunens svageste. - Konsekvensen for nogle af dem er, at de dør af det her. Vi har folk, der er ude i et misbrug, og som har brug for motivation for at komme ud af det. Hvis vi bare sender dem hjem, så er der nogle, der dør af det, siger socialrådgiver Dorte Farsø, der til daglig er tilknyttet Genbrug Nord, der aktiverer nogle af kommunens svageste borgere. Mona Mikkelsen er ansat på Genbrug Nord i Nørresundby. Hun er ikke i tvivl om konsekvenserne, hvis hun ikke var kommet i aktivering på genbrugspladsen. - Så ville jeg bare sidde derhjemme og syne hen. Jeg ville blive mere og mere træt af det hele og føle, at arbejdsmarkedet og livet ville løbe forbi mig, siger hun til Tv2/Nord.

Opsummering:
Regeringens spareplaner rammer de svageste, og det kan få fatale konsekvenser.